《送程给事知越州》
宋代·李柬之

文行学曾颜，才名孰可攀。
仁风清郡国，和气满江山。
暂抑提雄漕，行当簉近班。
须知揽辔暇，大智养闲闲。

作者简介：（996—1073）宋濮州人，字公明。李迪子。以献文召试，赐进士出身。通晓当朝典故。为馆阁校勘，累进直集贤院。仁宗时，历知荆南、河阳、澶州，判西京留司御史台。英宗即位，富弼荐其学行，复旧职，兼侍读。神宗时拜太子少保致仕，再迁少师。